CELEX: E2015P0008
Language: el
Date: 2015-04-13 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Héraðsdómur Reykjavíkur στις 13 Απριλίου 2015 στην υπόθεση Financial Services Compensation Scheme Limited κατά του Ταμείου Εγγυήσεων Καταθετών και Επενδυτών (TIF) (Υπόθεση E-8/15)

5.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 366/10
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Héraðsdómur Reykjavíkur στις 13 Απριλίου 2015 στην υπόθεση Financial Services Compensation Scheme Limited κατά του Ταμείου Εγγυήσεων Καταθετών και Επενδυτών (TIF)
   (Υπόθεση E-8/15)
   (2015/C 366/07)
   Με επιστολή της 13ης Απριλίου 2015 το Héraðsdómur Reykjavíkur (Πρωτοδικείο του Ρέικιαβικ, Ισλανδία) υπέβαλε αίτηση στο Δικαστήριο της ΕΖΕΣ, η οποία παρελήφθη από τη Γραμματεία του Δικαστηρίου στις 17 Απριλίου 2015, για την έκδοση συμβουλευτικής γνώμης στην υπόθεση Financial Services Compensation Scheme Limited κατά του Ταμείου Εγγυήσεων Καταθετών και Επενδυτών (TIF), σχετικά με τα ακόλουθα ερωτήματα:
   
               1.
            
            
               Είναι συμβατό με τις διατάξεις της συμφωνίας για τον ΕΟΧ, και ιδίως με το άρθρο 7 παράγραφος 1 της οδηγίας 94/19/ΕΚ περί των συστημάτων εγγύησης των καταθέσεων, σε περίπτωση συστημικής κρίσης, να περιορίζονται οι υποχρεώσεις ενός προχρηματοδοτούμενου συστήματος εγγύησης των καταθέσεων στα περιουσιακά του στοιχεία όταν οι καταθέσεις καθίστανται μη διαθέσιμες υπό την έννοια του άρθρου 1 παράγραφος 3 της οδηγίας και τα περιουσιακά στοιχεία δεν επαρκούν για την ικανοποίηση των απαιτήσεων κάθε καταθέτη μέχρι ποσού 20 000 ευρώ;
            
         
               2.
            
            
               Είναι συμβατό με τις διατάξεις της οδηγίας 94/19/ΕΚ περί των συστημάτων εγγύησης των καταθέσεων, ένα κράτος μέλος, κατόπιν μιας συστημικής κρίσης, να θεσπίζει νομοθετικές πράξεις ή να εκδίδει κανονιστικές πράξεις που επιτρέπουν σε ένα προχρηματοδοτούμενο σύστημα εγγύησης των καταθέσεων να συστήσει νέα διεύθυνση ή λογαριασμό για την είσπραξη ασφαλίστρων και να αποφασίσει ότι τα ασφάλιστρα αυτά πρέπει να διοχετεύονται στη νέα διεύθυνση ή λογαριασμό με σκοπό τη σύσταση ταμείου με αποκλειστικό σκοπό την αντιμετώπιση ενδεχόμενων μελλοντικών κρίσεων και όχι για την πληρωμή προηγούμενων υποχρεώσεων;
            
         
               3.
            
            
               Είναι συμβατό με το άρθρο 11 της οδηγίας 94/19/ΕΚ περί των συστημάτων εγγύησης των καταθέσεων, ένα εθνικό σύστημα εγγύησης των καταθέσεων (δηλαδή το TIF), το οποίο προβαίνει σε πληρωμές καλυπτόμενες από την εγγύηση, να αποκτά δικαιώματα πέραν του δικαιώματος υποκατάστασης των απαιτήσεων των καταθετών κατά την εκκαθάριση για ποσό ίσο προς τις πληρωμές του από το ταμείο;